ผุดล่าชื่อ ถอดถอน ส.ว.ที่มาไม่มีความชอบธรรมและไม่ทำเพื่อประชาชน
นักศึกษาหลายกลุ่มผุดล่าชื่อ ถอดถอน ส.ว.ที่มาไม่มีความชอบธรรมและไม่ทำเพื่อประชาชน ด้านส.ว.เสรี สวน นักศึกษามีหน้าที่เรียนก็เรียนไป ไม่ใช่มาเคลื่อนไหว27 เม.ย.2563 จากกรณีที่กลุ่มนักศึกษาหลายมหาวิทยาลัยออกมารณรงค์ ผ่าน#MobFromeHomeโควิดหายมาไล่รัฐบาลกันไหม? รวมทั้ง วิจารณ์การทำหน้าที่ของส.ว. ถึงขั้นไล่ส.ว.ทำงานไม่คุ้มเงินเดือน ไม่ให้เปิดประชุมสภาสมัยวิสามัญนั้นต่อมามีผู้ตั้งแคมเปญรณรงค์ล่ารายชื่อทาง เพื่อถอดถอน ส.ว.250 ผู้ตั้งแคมเปญ ระบุว่าเหตุที่ ส.ว.250 ท่าน ไม่ควรดํารงตําแหน่ง ส.ว. เพราะ 1. ที่มาไม่มีความชอบธรรมเหตุเพราะถูกเลือกโดยคณะรัฐประหาร 2. ไม่มีผลงานที่ทำเพื่อประชาชน 3. ใส่ร้าย นิสิต/นักศึกษา ที่ออกมาเรียกร้องความยุติธรรมคืนแก่ประเทศ 4. ภาษีของประชาชนไม่ควรสูญเปล่าเพราะความเห็นแก่ตัวของ ส.ว. 250 ท่านทั้งนี้การที่ มศว คนรุ่นเปลี่ยน ทำการล่ารายชื่อถอดถอนท่าน ส.ว.250 ท่าน เป็นแค่จุดเริ่มต้นของการเรียกร้องประชาธิปไตยคืนสู่ประเทศไทยเพียงเท่านั้น รายชื่อทั้งหมดพวกเรานิสิตนักศึกษาจะนำไปยื่นถึงสภาเพื่อให้นำไปพิจารณาต่อไปโดยระบุด้วยว่า กลุ่มที่ร่วมกิจกรรมนี้ประกอบด้วย1.มศว คนรุ่นเปลี่ยน 2.ภาคีนักศึกษามหาวิทยาลัยกรุงเทพ 3.มอกะเสด 4.พะยอมเก๋า 5.กลุ่มมหานครเพื่อประชาธิปไตย 6.ลูกพ่อขุนฯโค่นล้มเผด็จการ 7.ฟันเฟืองประชาธิปไตย อาชีวะปกป้องประชาธิปไตยแห่งประเทศไทย 8.ขอนแก่นพอกันที 9.ภาคีนักศึกษาศาลายา 10.กลุ่มประชาคมศิลปากรเพื่อประชาธิปไตย และ 11.กลุ่มประชาคมมศวเพื่อเสรีภาพพร้อมระบุด้วยว่า ทั้งนี้องค์กรใดสนใจร่วมแคมเปญของพวกเราแจ้งได้ที่ เพจ มศว คนรุ่นเปลี่ยน รายงานปฏิกิริยาฝั่ง ส.ว. อย่างเสรี สุวรรณภานนท์ สมาชิกวุฒิสภา(ส.ว.) ออกมาตอบโต้กลุ่มนักศึกษาว่าส.ว.ทำตามหน้าที่อยู่แล้ว ตามอำนาจที่รัฐธรรมนูญเขียนไว้ ซึ่งทุกอย่างก็ต้องทำตามรัฐธรรมนูญและกฎหมาย ดังนั้นนักศึกษาก็ต้องดูว่าส.ว.เขาทำอะไร และต้องเข้าใจว่างานแต่ละงานมีเนื้อหา มีภารกิจ มีความรับผิดชอบที่ต้องทำเป็นอย่างไร การที่จะบอกว่าคุ้มหรือไม่คุ้มกับเงินเดือน ขึ้นอยู่กับเนื้อหางานที่ทำออกไป ส.ว.จะไปพูดอะไรมากกว่านี้ หรือทำอะไรเกินกว่ากฎหมายกำหนดไม่ได้ เหมือนนักเรียน นักศึกษาเขาให้เรียนหนังสือ หาความรู้ ไม่ใช่ให้มาไล่คนโน้นคนนี้ ดังนั้นทุกคนต้องรู้หน้าที่ของตัวเอง ไม่ใช่มาไล่ ส.ว.มาไล่รัฐบาลเข้าใจว่านักศึกษาที่เคลื่อนไหว พยายามแสดงบทบาทเลียนแบบนักศึกษารุ่นปี 2516 และ 2519 ซึ่งไม่เหมือนกัน นักศึกษายุคนั้นเกิดจากบ้านเมืองมีปัญหารัฐบาลใช้อำนาจไม่ชอบธรรม นักศึกษาก็ออกมารวมตัวเรียกร้อง แต่ในปัจจุบัน ไม่ปรากฏว่ารัฐบาลทำอะไรที่ผิดกฎหมาย ไม่ทุจริตคอร์รัปชั่น และการออกมาไล่ใครต้องมีเหตุผล จะเป็นเครื่องมือทางการเมืองไมได้ ดูเหมือนนักศึกษาออกมากลายเป็นเครื่องมือของอีกฝ่ายที่ไม่เห็นด้วยกับรัฐบาล ดังนั้นนักศึกษาต้องไม่เป็นเครื่องมือของใคร แต่ตอนนี้ชัดว่าไม่มีเหตุผล ถ้าจะมีบทบาทในทางการเมือง ทางสังคม ต้องมีเหตุผลมากกว่านี้ ถึงจะทำให้ประชาชนเชื่อได้ มาไล่แบบนี้ทำให้เสียกับนักศึกษามากกว่า เสรี กล่าวขณะที่จุฑาทิพย์ ศิริขันธ์ ประธานสหภาพนักเรียน นิสิต นักศึกษาแห่งประเทศไทย(สนท.) โต้ส.ว. และโฆษกวิปรัฐบาล ด้วยว่า ตนเห็นว่าการจะนำเสนอประเด็นเช่นนั้นดูขัดกับความรู้ความเข้าใจของตนเรื่องประชาธิปไตยแบบมีส่วนร่วมที่ว่า ประชาชนทุกคนควรมีสิทธิในการมีส่วนร่วม ตามที่ประชาชนที่ดีในระบอบประชาธิปไตยควรทำในการเสริมสร้างวัฒนธรรม check and balance เพื่อพัฒนาประสิทธิภาพของระบอบการปกครองแบบประชาธิปไตย เวลาเรียนหนังสือตนก็เข้าเรียนไม่เคยขาดตกบกพร่อง เวลาว่างก็เสาะหาความรู้ อ่านหนังสือที่สนใจเพื่อพัฒนาตัวเอง ตามหน้าที่ และช่วงวัยแห่งการแสวงหาความรู้ ตนมีความรู้ความเข้าใจที่เพียงพอต่อการตั้งคำถามและวิพากษ์วิจารณ์การทำงานของรัฐบาลและนำเสนอข้อวิพากษ์ภายใต้หลักการและเหตุผลที่อิงตามหลักสากลที่มีมาตรฐานประธาน สนท. ระบุอีกว่า ตนไม่เห็นว่า การกระทำของเหล่านักเรียน นักศึกษา หรือประชาชนทั่วไปจะเป็นเรื่องที่ไม่ควรทำตรงไหน ประชาชนควรมีส่วนร่วมตามหลักประชาธิปไตย ไม่ว่าจะเด็กหรือผู้ใหญ่ควรได้รับการยอมรับอย่างเท่าเทียมกันและคุยกันด้วยเหตุผลรัฐบาลกล่าวว่าต้องการความร่วมมือและช่วยเหลือจากทุกภาคส่วน แต่ยังปฏิเสธการร่วมมือกับฝ่ายค้านในการเปิดประชุมสมัยวิสามัญเพื่อพูดคุยหารือวิธีแก้ปัญหาวิกฤตร่วมกันด้วยเหตุผลนานับประการที่ฟังไม่ขึ้น เพราะไวรัสไม่ได้กระทบแค่ด้านสาธารณสุขอย่างเดียว ผลกระทบได้ส่งผลไปถึงเรื่องเศรษฐกิจที่อาจจะต่อเนื่องเป็นระยะเวลายาวอีกด้วยนักศึกษาไม่ได้สร้างความวุ่นวายหรือความไม่สงบแม้แต่นิดเดียว เรามีความรับผิดชอบต่อสังคมมากพอในการป้องกันการระบาดของไวรัส รัฐบาลควรรับฟังข้อเสนอและการวิพากษ์วิจารณ์ของประชาชน และนำไปปรับแก้ไขในการทำงานนั้นคือหน้าที่ของท่าน ๆ ไม่ใช่การบอกว่าเราควรทำอะไร ประชาชนรู้หน้าที่และสิทธิของตนเองดีแล้ว และจบวิกฤตโควิดเมื่อไหร่ เจอกันเมื่อชาติต้องการจุฑาทิพย์ ระบุ
นักศึกษาหลายกลุ่มผุดล่าชื่อ ถอดถอน ส.ว. ที่มาไม่มีความชอบธรรมและไม่ทำเพื่อประชาชน ด้าน ส.ว.เสรี สวน นักศึกษามีหน้าที่เรียนก็เรียนไป ไม่ใช่มาเคลื่อนไหว27 เม.ย.2563
นักศึกษา,ส.ว.,ถอดถอน ส.ว.,เสรี สุวรรณภานนท์,จุฑาทิพย์ ศิริขันธ์